
	[bookmark: nev]PECZNYIK KRISZTINA
Lengyel nyelv és irodalom
MA, 3. félév
Eötvös Loránd Tudományegyetem
Bölcsészettudományi Kar
	






Témavezető:
	Dr. Pátrovics Péter
egyetemi adjunktus, ELTE BTK




A varsói nagyvárosi zsargon, avagy a gwara warszawska

Rezümé
A varsói nagyvárosi zsargon, avagy a „Gwara Warszawska”

Dolgozatom témája a varsói nagyvárosi zsargon, avagy a „gwara warszawska”. Ennek keretében munkámban a szleng fogalmát, társadalmi elhelyezkedését és használatát, a varsói nagyvárosi zsargon bázisnyelvjárást, a mazóviai nyelvjárást, valamint magát a varsói szlenget igyekeztem bemutatni.
Először is a társadalom és a nyelvhasználat egymáshoz való viszonyát szemléltettem röviden, a szociolingvisztika segítségével. Igyekeztem hangsúlyozni, hogy a nyelv milyen mértékben határozza meg az életünket, illetve elhelyezkedésünket a társadalmi ranglétrán. Vizsgáltam a nyelvhasználatot a kor és nem, valamint társadalmi elhelyezkedés tükrében. Próbáltam rávilágítani a köznyelv és a szleng közötti különbségekre.
A szleng című fejezetben a szleng nehezen meghatározható definícióját, eredetét és jellemzőit ábrázoltam. Kiemeltem, a szleng konspiratív jellegét, bemutattam, hogy milyen céllal használhatjuk ezt a nyelvváltozatot, ill. leírtam az esetleges használóit is. Mivel a szleng kisebb csoportokból növi ki magát „közszlengé”, ezért a kisebb csoportok, mint pl. a zsargon és az argo jelentését, fogalmát is ismertettem. A szleng kialakulási formáit és létezésének fontosságát egyaránt belevettem dolgozatomba.
A varsói nagyvárosi zsargon bázisnyelvjárását, a mazóviai dialektust, kialakulását, jellemzőit és elterjedését tekintve mutattam be. Legfontosabb és legjellegzetesebb sajátosságait részletesen, példákkal illusztrálva írtam le. Ezek után a „gwara warszawska” kialakulását, történetét, használatát és karakteres tulajdonságait mutattam be. Kitértem régi és mai jellegére, felsoroltam és ismertettem Varsó városrészeit. Az ezekre a kerületekre jellemző zsargonhasználatot pedig példákkal érzékeltettem.
Összefoglalásként elmondhatjuk, hogy a varsói nagyvárosi zsargon korabeli használatát igyekeztem illusztrálni. Dolgozatomat az alapoktól építettem fel, bemutatva a szleng társadalmi elhelyezkedését, definícióját, a mazóviai nyelvjárást, majd a varsói zsargonhasználatot. Kiemeltem a szleng fontosságát, sok éves múltját és aktualitását is.



